CELEX: 32015R1166
Language: hr
Date: 2015-07-15 00:00:00
Title: Provedbena uredba Komisije (EU) 2015/1166 оd 15. srpnja 2015. o produljenju odobrenja aktivne tvari željezov fosfat u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

16.7.2015   
            
            
               HR
            
            
               Službeni list Europske unije
            
            
               L 188/34
            
         PROVEDBENA UREDBA KOMISIJE (EU) 2015/1166
   оd 15. srpnja 2015.
   o produljenju odobrenja aktivne tvari željezov fosfat u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno članak 22. u vezi s njezinim člankom 20. stavkom 1.,
   budući da:
   
               (1)
            
            
               Odobrenje aktivne tvari željezov fosfat, kako je određeno u dijelu A Priloga Provedbenoj uredbi Komisije (EU) br. 540/2011 (2), istječe 31. prosinca 2015.
            
         
               (2)
            
            
               Zahtjev za produljenje uvrštenja aktivne tvari željezov fosfat u Prilog I. Direktivi Vijeća 91/414/EEZ (3) podnesen je u skladu s člankom 4. Uredbe Komisije (EU) br. 1141/2010 (4) u roku predviđenom tim člankom.
            
         
               (3)
            
            
               Podnositelj zahtjeva dostavio je dodatnu dokumentaciju u skladu s člankom 9. Uredbe (EU) br. 1141/2010. Država članica izvjestiteljica smatrala je zahtjev potpunim.
            
         
               (4)
            
            
               Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga Europskoj agenciji za sigurnost hrane (dalje u tekstu „Agencija”) i Komisiji 30. travnja 2013.
            
         
               (5)
            
            
               Agencija je izvješće o ocjeni produljenja dostavila na primjedbe podnositelju zahtjeva i državama članicama te je primljene primjedbe proslijedila Komisiji. Agencija je usto sažetak dodatne dokumentacije učinila dostupnim javnosti.
            
         
               (6)
            
            
               Dana 17. prosinca 2014. Agencija je obavijestila Komisiju o svojem zaključku (5) o tome može li se očekivati da aktivna tvar željezov fosfat ispuni mjerila za odobravanje iz članka 4. Uredbe (EZ) br. 1107/2009. Komisija je 20. ožujka 2015. Stalnom odboru za bilje, životinje, hranu i hranu za životinje predstavila nacrt izvještaja o procjeni za aktivnu tvar željezov fosfat.
            
         
               (7)
            
            
               U odnosu na jednu ili više reprezentativnih uporaba najmanje jednog sredstva za zaštitu bilja koje sadržava tu aktivnu tvar, utvrđeno je da su mjerila za odobravanje predviđena člankom 4. Uredbe (EZ) br. 1107/2009 ispunjena. Stoga se ta mjerila za odobravanje smatraju ispunjenima.
            
         
               (8)
            
            
               Komisija nadalje smatra da je željezov fosfat aktivna tvar niskog rizika u skladu s člankom 22. Uredbe (EZ) br. 1107/2009. Željezov fosfat nije tvar koja izaziva zabrinutost te ispunjava uvjete iz točke 5. Priloga II. Uredbi (EZ) br. 1107/2009. Željezov fosfat sastoji se od spojeva koji su sveprisutni u okolišu i ključni za funkcije životinja i biljaka. Osim toga, željezov fosfat prirodni je sastavni dio ljudske prehrane. Očekuje se da će dodatno izlaganje ljudi, životinja i okoliša putem uporaba odobrenih na temelju Uredbe (EZ) br. 1107/2009 biti zanemarivo u usporedbi s očekivanim izlaganjem u stvarnim prirodnim situacijama.
               Procjena rizika za obnovu odobrenja aktivne tvari željezov fosfat temelji se na ograničenom broju reprezentativnih uporaba, što međutim ne ograničava uporabe za koje sredstva za zaštitu bilja koja sadržavaju željezov fosfat mogu biti odobrena. Stoga je primjereno da se ne zadrži ograničenje na uporabu kao moluskicid.
            
         
               (9)
            
            
               U skladu s tim, primjereno je produljiti odobrenje željezova fosfata kao tvari niskog rizika.
            
         
               (10)
            
            
               U skladu s člankom 20. stavkom 3. Uredbe (EZ) br. 1107/2009 u vezi s člankom 13. stavkom 4. te Uredbe trebalo bi na odgovarajući način izmijeniti Prilog Provedbenoj uredbi (EU) br. 540/2011.
            
         
               (11)
            
            
               Ova bi se Uredba trebala primjenjivati od sljedećeg dana nakon dana isteka odobrenja aktivne tvari željezov fosfat kako je navedeno u uvodnoj izjavi 1.
            
         
               (12)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Produljenje odobrenja aktivne tvari
   Odobrenje aktivne tvari željezov fosfat, kako je navedeno u Prilogu I., produljuje se u skladu s uvjetima utvrđenima u tom Prilogu.
   Članak 2.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
   Članak 3.
   Stupanje na snagu i datum primjene
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. siječnja 2016.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. srpnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 309, 24.11.2009., str. 1.
   
   
      (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).
   
      (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).
   
      (4)  Uredba Komisije (EU) br. 1141/2010 od 7. prosinca 2010. o utvrđivanju postupka za produljenje uvrštenja druge grupe aktivnih tvari u Prilog I. Direktivi Vijeća 91/414/EEZ i utvrđivanju popisa tih tvari (SL L 322, 8.12.2010., str. 10.).
   
      (5)  EFSA Journal 2015.; 13(1):3973. Dostupno na internetu: www.efsa.europa.eu
   
      PRILOG I.
      
                  Uobičajeni naziv, identifikacijski brojevi
               
               
                  Kemijski naziv prema IUPAC-u
               
               
                  Čistoća (1)
                  
               
               
                  Datum odobrenja
               
               
                  Prestanak odobrenja
               
               
                  Posebne odredbe
               
            
                  Željezov fosfat
                  CAS br.: 10045-86-0
                  CIPAC br.: 629
               
               
                  Željezov fosfat
               
               
                  Željezov fosfat 703 g/kg jednako 260 g/kg željeza i 144 g/kg fosfora
               
               
                  1. siječnja 2016.
               
               
                  31. prosinca 2030.
               
               
                  Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvještaja o procjeni za željezov fosfat, a posebice njegovi dodatci I. i II.
               
            
         (1)  Dodatni podatci o identifikaciji i specifikaciji aktivne tvari dostupni su u izvještaju o procjeni.
   
   
      PRILOG II.
      Prilog Provedbenoj uredbi (EU) br. 540/2011 mijenja se kako slijedi:
      
                  1.
               
               
                  u dijelu A briše se unos br. 22 za željezov fosfat;
               
            
                  2.
               
               
                  u dijelu D dodaje se sljedeći unos:
                  
                               
                           
                           
                              Uobičajeni naziv, identifikacijski brojevi
                           
                           
                              Kemijski naziv prema IUPAC-u
                           
                           
                              Čistoća (1)
                              
                           
                           
                              Datum odobrenja
                           
                           
                              Prestanak odobrenja
                           
                           
                              Posebne odredbe
                           
                        
                              „5
                           
                           
                              Željezov fosfat
                              CAS br.: 10045-86-0
                              CIPAC br.: 629
                           
                           
                              Željezov fosfat
                           
                           
                              Željezov fosfat 703 g/kg jednako 260 g/kg željeza i 144 g/kg fosfora
                           
                           
                              1. siječnja 2016.
                           
                           
                              31. prosinca 2030.
                           
                           
                              Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvještaja o procjeni za željezov fosfat, a posebice njegovi dodatci I. i II.”
                           
                        
            
         (1)  Dodatni podatci o identifikaciji i specifikaciji aktivne tvari dostupni su u izvještaju o procjeni.